Twee vas wat met ietermagô betrap wordFoto verskaf deur SAPD Limpopo Twee persone van Malamulele in Limpopo is in hegtenis geneem toe ŉ ietermagô in hul besit gevind is. “Polisiebeamptes het vandeesweek ŉ wenk ontvang van lede van die gemeenskap dat die twee verdagtes dié bedreigde spesie in hul besit het,” het kol. Moatshe Ngoepe, woordvoerder van die polisie, gesê. “Polisiebeamptes het hulle agtervolg tot langs ŉ vulstasie op die R40 tussen Phalaborwa en Mica. Die verdagtes is voorgekeer en die motor is deursoek. Beamptes het ŉ dooie ietermagô gevind.” Die twee persone, albei 40 jaar oud, is in hegtenis geneem op aanklag van die onwettige besit van ŉ ietermagô. Hulle sal binnekort in die Phalaborwa-landdroshof verskyn.